Minu kord.
Otsime ju must-ninasarvikut?
Tema on peamiselt hall.
Must-ninasarvik ongi hall. Nagu ka „valged“ ninasarvikud.
Värvid ei toimi nii.
Õppige paremini nimesid panema.
Must-ninasarviku tunneb ära pika terava moka ja ümarate kõrvade järgi.
„Ümarkõrv-ninasarvik“ kõlab hästi.
Neil on väga hea kuulmisvõime. - „Superkuulmisega ninasarvik“.
See tähendab, et peame eriti vaikselt lähenema.
Lähenema? Enne vajame ju plaani?
Kuhu minek? Tema suuri sarvi ju näed?
Muidugi! Nii teangi, et ta on poiss.
Nad on paksemate sarvedega ja enamasti üksi.
Tule, David!
Jane, oota!
Su sõnul on ju ninasarvikud keevalised.
Jah, aga see pole nende süü.
Ninasarvikuid oli varem sadu tuhandeid,
aga salaküttimise tõttu on neid maailmas nüüd alla 6000.
Mis on salaküttimine?
Ebaseaduslik jaht, ninasarvikute sarvede nimel.
Ju mina poleks siis ka võõrastega sõbralik.
Aga näed lindu tema seljal?
See on punanokk-pühvlilind.
Sest tal on punane nokk? Vaat see on hea nimi.
Miskipärast taluvad ninasarvikud neid oma seljal.
Ja sinu arust põhjust teades mõtleme välja, kuidas neid aidata?
Just! Ninasarvikute mõistmine on esimene samm nende aitamiseni.
Pühvlilind toksib midagi. Ta vist sööb seda.
Peame lähemale minema. - Peame plaani välja mõtlema.
Lähemale minek ongi plaan.
Kuidas küll?
Mis on, Hallhabe?
Uus plaan. Põgeneme!
Jäid terveks? - Jah. Peame ninasarviku juurde naasma.
See paistab valus.
Kriim vaid. Me raiskame aega. Läki!
Ehk tasub kinni siduda. - Pole vaja.
Olgu, aga kas mõtleksime lõpuks välja tõelise plaani,
mitte ei hiili ninasarvikule ligi, lootes lömastumist vältida?
Meil oli plaan. Ja oleksin näinud, mida pühvlilind teeb,
aga sa tegid täiega lärmi. - Mind süüdistad?
Ninasarvik ei näinud meid, kuni sa plaanist valjult rääkisid.
No plaani abil oleksime ninavariid vältinud.
David, „ninavarii“ pole päris sõna.
On küll. „Äärepealt ninasarviku alla jäämine“.
Ninavarii.
Mida sina arvad, Hallhabe? - Jah, vali pool.
Kui tahad loomi edasi aidata, ei või sa alati karta.
Kui tahad, et sinuga loomi aitaksin, ei või sa mind alati kamandada.
Kui ma ei kamandaks, ei teeks me midagi!
Tere. Sa unustasid oma pärdikust sõbra maha.
Ta on šimpans.
Ning aitäh.
Kas kõik on korras?
Kõik on suurepärane, proua J!
Kuidas teil läheb?
Ei saa kurta.
Räägi siis, millist metslooma täna taga ajate?
Diceros bicornis't.
Sa pead mulle vihje andma.
Näeb välja nagu tänapäeva tritseeratops.
Vähemalt David ütleks nii.
Tänapäeva tritseeratops.
Ninasarvik?
Jah. Diceros bicornis on tema teaduslik nimetus.
Me uurime, miks ta laseb väiksel punanokk-pühvlilinnul oma seljal istuda.
Väga huvitav küsimus. - Tere, pr Joseph.
Tere!
Väike kingitus teile. - Mulle? Aitäh.
Šokolaaditükkidega.
Alex, sa oled usinalt küpsetanud.
Jah. Järgmisel nädalal hakkame pirukaid tegema.
Pirukaid? Ootan juba.
Aitäh. - Tšau.
Tead, ma tutvustasin talle võrratut naabrit
teiselt korruselt, kellele meeldib ka kokata.
On sul aimu, miks ninasarvik lindu minema ei aja?
Ei, aga põhjuse mõistmine on esimene samm ninasarviku aitamiseni.
Nii tähtsal missioonil kuluks ehk teine silmpaar marjaks ära.
Täpselt. Selleks on mul Hallhabe.
Õigus jah.
Tšau, proua J. - Tšau.
Ninasarvikud söövad lehtköögivilju,
võrseid ja „sukalente“?
Mis need ka poleks.
Mine ütle Jane'ile.
Ei, ma teen seda üksi. - Tõesti?
Miks? Kas te olete tülis?
Jah. Teatud mõttes.
Aga kes sind päästab, kui sa hätta satud?
Mind pole päästa vaja. - Sind on alati päästa vaja.
Ei ole.
Pealegi on mul plaan.
See on sinu plaan?
Ei. Sellega salvestan ma oma leide.
Räägi parem Jane'iga.
Ta on su parim sõber.
Nüüd oled sina mu parim sõber. - Minu parim sõber on Kamaia.
Sa võid olla mu paremuselt teine sõber.
Ma ei saa Jane'iga suhelda, kui mul raadiosaatjat pole.
Näed midagi?
Vaatame prügikonteinerite juurde?
Poe peitu!
David, tere! Jane'i otsid?
Ei, hoopis ninasarvikut. Kas olete ühte näinud?
Hiljuti mitte. Ma hoian silmad lahti.
Pr Joseph, kas teate, mis asi on „sukalent“?
Sukulent ikka? No see on taim.
Kas sa otsid mõnda kindlat sukulenti?
Ma pole kindel.
Uurisin, mida must-ninasarvikud söövad. Kirjas olid sukulendid ja lehtköögiviljad.
No võid aiakuuri juurde vaadata. Seal on vist lehtköögivilju.
Lähen vaatan kohe.
Tänan vihje eest, pr J! - Muidugi.
Mulle tundus, et nägin seal ninasarvikujälgi.
Põõsa taga?
Jah, aga polnudki. Valehäire.
Äkki on neid aiakuuri juures?
Hiljem vaatan sinna.
Olgu.
Aitäh, proua J!
Lauren, tere. - Tere!
Järgmine nädal saavat pirukaid. - Ma võtan tellimusi.
Kas eelistate magusat või soolast?
Üllata mind! - Olgu.
Aga ma olen maiasmokk.
Sellepärast teda õues polnudki.
Korter 201 tädile see ei meeldi.
Seda nägid?
Pühvlilind tegi meid nähes häält. Kas ta hoiatas ninasarvikut?
Äkki ta hoiab pühvlilindu häiresüsteemina?
Ja nagu näha, see toimib.
Kähku.
Davidi logiraamat. Lõuna aeg on peaaegu käes.
Jõudsin aiakuuri juurde. Korjan mõned sukulendid või lehtköögiviljad
ja meelitan nendega ninasarvikut, et näha, mida lind tema seljal teeb.
Ja saan enne Jane'i teada.
Täiuslik.
Käes!
Liiga napilt läks.
Kus David on?
Arvatavasti oma üliturvalises toas.
Olgu. Mis juhtus?
Leidsin must-ninasarviku.
Või tema leidis minu.
Paistab, et tal sügeleb? Miks küll?
Pean lähemale minema. Aeg toidupeibutist kasutada.
Ninasarvikul pole ainult pühvlilind,
ta on kaetud putukatega! Nüüd sügeleb mul ka.
Kas seda pühvlilind enne sõigi? Putukat ninasarviku seljalt!
Kas lind istub seljal, sest saab kergelt putukaid näksida?
Aga see ei selgita, miks ninasarvik teda ära ei aja.
Kui just tal putukate tõttu ei sügele!
Ta liigub taas.
Ma vajan peibutise jaoks rohkem toitu.
Tahaksin ka linnust sõpra.
Või mistahes sõpra.
Kui pühvlilind tegi... pööras ninasarvik ümber.
Lind vist hoiatas teda, nagu Hallhabe hoiatab mind.
Huvitav. Aga ma küsisin sinult Davidi kohta.
Lase käia, räägi välja.
Meil tekkis tüli.
Mida sa tegid?
Ta ütles, et ma alati kamandan teda.
Mida sina tegid?
Ütlesin, et ta kardab alati.
Sa ütlesid...
Ma ütlesin, et ta kardab alati.
Selge. Ütlesite vist mõlemad asju, mida kahetsete.
Vahet pole, sest ma ei vaja teda.
Leidsin ninasarviku üles. Nägin pühvlilindu hoiatamas.
Ja tegin seda kõike üksi.
Sind litsuti äärepealt laiaks.
Loodus võib ohtlik olla. Osalt see mulle meeldibki.
Ma olen alati teadnud, et sa oled julge. Juba väiksena olid.
Aga kas sa julged möönda, et sul on kahju?
Ju sa siis ei taha sõnumit, mille David saatis...
RSS-iga?
Rõdu sõnumisüsteemiga.
Ma kuulsin seda kõlisemas. - Jah?
Davidi raadiosaatja?
Ju ta ei tahagi enam sõbrad olla.
Hei, kuhu sa kiirustad?
Otsin sisehoovist ninasarvikutoitu.
Jaa, võid otsida sisehoovist. Või tead veel, kust?
Jane'i korterist.
Ma nägin hiljuti tema ema sukulente koju toomas.
Küllap ta laseks neid laenata.
Leian neid mujalt.
Tead, sa tohid olla pahane kellegi peale, keda samas igatsed.
Jah? - Muidugi. Seda juhtub alatasa.
Mu õe, mu eksi ja mu lastega.
Tihti inimesed, kellest enim hoolid,
võivad sind enim vihastada.
Küllap sinu ja Jane'iga on sama.
Aitäh. Hiljem näeme, proua J.
Parem oleks!
Proua J!
Ninasarvik oleks mind äärepealt laiaks litsunud.
Nii põnev!
David seda ei maininud, kui ma teda just nägin.
Sest me Davidiga ei käi enam koos missioonidel.
Tõesti? Miks mitte?
Meil tekkis tüli.
Tead, sa tohid olla pahane...
Ma tean. Eriti kui kasutad viha hea asja tegemiseks.
Näiteks mina olen vihane, et ninasarvikuid salakütitakse,
seega üritan neid päästa. - Tore!
Kas teataksite mulle Davidi raadiosaatjaga, kui ninasarvikuid näete?
„Igaüks meist peab vastutama oma elu eest
ning ennekõike austama ja armastama elusaid asju meie ümber,
eriti üksteist.“
Tegin talle selle Jane Goodalli tsitaadiga kleepsu.
Ta kõlab väga targa naise moodi.
Äkki peaksite Davidiga mõlemad oma tüli eest vastutama?
Ta vist ei taha enam sõbrad olla.
Vaevalt on see nii.
Igatahes, ninasarvikutest rääkides,
ma kuulsin kolmanda korruse koridoris valju müra.
Peaksin seda uurima.
Oota, Jane!
Mul on tunne, et sa võid seda vajada.
Kiirusta! Ära lase ninasarvikut käest.
David?
Jah, Jane'i ema?
On seal kõik korras?
Jah. Mingil määral.
Jane pole siin.
Pole viga. Ma otsisin hoopis sind.
Kas saaksin sukulente või lehtköögivilju laenata? Ja endale jätta.
Sa ei tahaks neid ninasarviku käest tagasi.
See kostis nurga tagant.
Kui pühvlilind meid näeb ja kriiskab, oli meil õigus.
David? - Jane?
Pidasin sind ninasarvikuks. - Samad sõnad!
Sa ehmatasid mind. - Sina mind mitte.
Tahtsime näha, kas pühvlilind kriiskab, kui ninasarviku lähedale jõuame.
Koridoris juhtus nii.
Pühvlilind on siis ninasarviku hoiataja?
Nii arvame Hallhabemega.
Ma nägin ninasarvikut pead sügamas ja pühvlilindu ta pealt putukaid söömas.
Kas ninasarvik kasutab lindu sügeluse vastu?
Selle ma välja uuringi.
Noh, edu.
Jah, sulle ka. - Olgu.
Tšau.
Jah.
Jah, head aega.
Ma ei arva, et sa kardad alati. - Ei?
Käime ohtlikel missioonidel.
Loomulik on veidi karta.
Õudseimate või halvimate asjade ette kujutamine
aitab sul häid plaane välja mõelda.
Seega palun vabandust. - Aitäh.
Kas sa ei taha mulle midagi öelda?
Mida? Sa ju kamandadki mind.
Aga ma mõistan, miks.
Sa oled meie tähtsate missioonide juht.
Seega palun vabandust.
Aga vähem kui sina.
Olgu, palun sama palju vabandust.
Juhina lepin sellega.
Üks asi veel.
Võta.
Aitäh.
Loome uue plaani, et oma ideid testida? - Vaid juhul, kui koos töötame.
Davidi logiraamat.
Ma maitsesin ninasarviku toitu. Pole hea.
Tähendab... Ma näen ninasarvikut. Valmis plaani teostama? Kuuldel.
Valmis, kui sina oled.
Hei, pühvlilind!
Ma olen siin!
Sul oli õigus. Pühvlilind hoiatas ninasarvikut. Sinu kord!
Olen pingi juures! Õigemini selle all.
Ma pole sukulent!
Tule, mürakas! Kes on näljane?
Tere!
David. Kas leppisite Jane'iga ära?
Jah. Ning mõtlesime koos plaani välja.
See on võrratu!
Tead mida? Ma toon teile tähistamiseks suupiste.
Selle puhul olen nõus oma küpsetisi jagama.
Kähku! Ta läheneb!
See oli vägev.
Vaata, plaan toimib!
Ja meil on täiuslik vaade.
Pühvlilind sööb putukaid, aga mitte ainult ninasarviku seljalt.
Ta nopib neid kõrvadest?
Ja ninast? Rõve.
Äkki peaks tema nimi olema punanokk-ninanokkija?
Aga pühvlilind ei pugi lihtsalt tülikaid putukaid.
Ta hoiab ninasarviku puhtana. - Kõige rõvedamal moel.
Ja sul oli ka tema hoiatuse kohta õigus.
Pühvlilind on kui teine silmapaar, mis ninasarvikut salaküttide eest kaitseb.
Nad on väga hea tiim.
Jah, Hallhabe. Me kõik oleme.
Hei, lapsed!
Tere, proua J.
Noh, kas täitsite oma missiooni? - Jah.
Ja ninasarvikuid mõistes saame neid aidata.
Kuidas?
Nagu pühvlilind, hoolitseme ka meie ninasarviku eest.
No seda peame ju kõik tegema? Üksteise eest hoolitsema.
Nii üksteise kui ka loomade eest.
Morssi?
Palun. - Tänan.
Ja kes šokolaaditükkidega muffinit tahab?
Tänan.
Mida see kaamera teeb?
Jälgib ninasarviku territooriumi, et siia salakütte ei tuleks.
Hea plaan. Las kaamera striimib netti, et kõik ninasarvikut valvaksid.
Veelgi parem plaan.
Ninasarvik ja pühvlilind on vist head sõbrad.
Kindlalt koos tugevamad.
Jah, Hallhabe. Nagu meie.
Aidake ninasarvikuid päästa.
David, miks sa pilti ei näita?
Me kõne ninasarvikueksperdi dr Matthew Mutindaga algab kohe.
Ma olen siin, aga Millie mängis mu tahvliga ja, noh, vaata.
Las see jääb peale.
Ei. Pean selle eemaldama, enne kui...
ta saabub.
Hilja juba!
Tere, Matthew! - Tere, Jane.
Tere, ükssarvik?
See on David. Ta ei oska filtrit eemaldada.
See on video seadetes.
Aitäh. Nii on palju parem.
Raske päev oli.
Must-ninasarvik ajas meid taga ja siis sai minust ükssarvik.
Must-ninasarvik ajas teid taga?
Uurisime, miks nad lasevad pühvlilindudel oma seljal istuda.
Mida avastasite?
Et nad on sõbrad.
Noh, mitte päriselt.
Must-ninasarvikutel ja punanokk-pühvlilindudel
on sümbioosne suhe.
Mida see tähendab?
Las ma näitan.
Sümbioosne suhe on siis, kui kaks liiki on teineteisele kasulikud.
Punanokk-pühvlilind saab ninasarviku seljalt süüa
ja vastutasuks puhastab ta ninasarvikut
ning hoiatab teda ohu korral.
Nägime. Mitme must-ninasarviku eest oled hoolitsenud?
Mitmete. Ma räägin teile Kituist,
must-ninasarvikupojast, kelle päästsime
nädalavanusena, kui ema oli ta hüljanud.
Suuremaks kasvades saavad nad tervemaks ja tugevamaks.
Ning umbes nelja-aastasena tuleb ta viia ära
kohta, kus ta inimesega vähem kokku puutub
ja tõeliseks metsikuks must-ninasarvikuks saab.
Kuidas Kituil nüüd läheb?
Ta on aina suuremaks kasvanud.
Viisime ta isiklikule territooriumile,
kus ta võib süüa, kasvada, oma pere luua ja küllap ka lapsi saada.
Mis must-ninasarvikuid kahjustab? - Must-ninasarvikutel on kolm suurt ohtu.
Salaküttimine, mida inimesed teevad nende sarvede nimel.
Teine on elupaikade kaotamine, kui inimesed farme loovad.
Ja viimane on kliimamuutus,
sest vähema vihmasaju tõttu napib must-ninasarvikul toitu.
Millal tekkis sul soov loomi aidata?
Noorena. Pärast veterinaariakooli lõpetamist
hakkasin tööle siin Lewa looduskaitsealas,
kus erinevad loomad elavad harmooniliselt koos.
Mida me siin teha saame? - Liituge looduskaitseklubiga
või looge ise mõni oma koolis.
Globaalses kogukonnas teadlikkuse suurendamine
kaitseb tulevaste põlvkondade loodust,
et ka nemad saaksid nautida seda, millega meil vedanud on.
Head ideed. - Kaasame teisigi lapsi.
Aitäh, Matthew! Ootan homset koolipäeva.
Võrratu!
Oli meeldiv jagada teadmisi tulevase põlvkonna looduskaitsjatega,
kes maailma päästavad.
Tšau! Ja suur tänu tähelepanu eest.
Tšau, Matthew!
Mis oma klubi nimeks paneme? - Äkki Kitui klubi?
Täiuslik. Jane, vaata ninasarvikufiltrit.
Väga kena. Kas pühvlilinde on? - Ma vaatan.
Hei, Jane! Näe!
Leidsidki!
Tõlkinud Silver Pärnpuu